open-index/open-wikipedia-markdown huggingface dataset:
Shadows of the Past

**Shadows of the Past** on metalliyhtye Sentencedin esikoisalbumi. Se julkaistiin pienen ranskalaisen Thrash Records -levy-yhtiön kautta vuonna 1991 ja on tyyliltään hidasta ja raskasta doom- ja death metalia. Albumi on Sentencedin ainoa, jolla laulaa soolokitaristi Miika Tenkula.

Albumin alkuperäinen painos oli vain 2&nbsp;000 kappaleen suuruinen. Century Media -levy-yhtiö uudelleenjulkaisi albumin 6. marraskuuta 1995 uudella kansikuvalla ja vahvistettuna kolmella alun perin vain vuoden 1992 *Journey to Pohjola* -promonauhalla julkaistulla kappaleella. Albumi julkaistiin uudelleen myös 18. tammikuuta 2008 slipcase-pahvikuoreen pakattuna ja vahvistettuna uudella kansikuvalla ja bonus-cd:llä, joka sisältää yhtyeen demot *When Death Joins Us...* ja *Rotting Ways to Misery*. Cosmic Key Creations julkaisi albumin uudestaan vuonna 2017 LP:nä alkuperäisellä kansikuvalla 1000 kappaleen rajoitettuna painoksena. Alkuperäisessä levynkannessa nimi lukee väärin (Shadows of Past), mutta uusintapainoksissa tämä on korjattu oikeaksi (Shadows of the Past).

## Kappaleet

# 
# 
# 
# 
# 
# 
# 
# 
# 
# &sup1;
# &sup1;
# &sup1;

&sup1; Vuoden 1995 uusintapainoksen bonuskappale.

### Vuoden 2008 uusintapainoksen bonus-cd
# 
# 
# 
# 
# 
# 
# 
# 
# 
# 
# 

## Kokoonpano

* Taneli Jarva – basso
* Sami Lopakka – kitara
* Vesa Ranta – rummut
* Miika Tenkula – soolokitara, laulu

## Lähteet

## Aiheesta muualla
* 
*
Hyōgon prefektuuri

**Hyōgon prefektuuri** () on Honshūn saaren eteläosassa, Kansain seudulla sijaitseva Japanin prefektuuri. Nimi on aiemmin esiintynyt myös muodossa *Hiogo*. 

## Maantiede
Hyōgon prefektuuri lävistää Honshūn länsiosan yltäen Japaninmereltä aina Seton sisämerelle asti. 90&nbsp;% prefektuurin asukkaista on sijoittunut asumaan kaupunkialueille Kōbeen, Hanshiniin ja Harimaan.
Hyōgon nykyisiä naapureita ovat Osaka, Kioto, Tottori ja Okayama.

## Aluejako
Hyōgon prefektuuri jakautuu 29 kaupunkiin ja 12 muuhun kuntaan, jotka ovat kaikki maaseutukaupunkeja. Kunnat kuuluvat kahdeksaan piirikuntaan, joilla ei ole hallinnollista merkitystä. Kōben kaupunki jakautuu suuralueisiin. 

;Kaupungit

*Aioi
*Akashi
*Akō
*Amagasaki
*Asago
*Ashiya
*Awaji
*Himeji
*Itami
*Kakogawa
*Kasai
*Katō
*Kawanishi
*Kōbe (pääkaupunki)
*Miki
*Minami-Awaji
*Nishinomiya
*Nishiwaki
*Ono
*Sanda
*Shisō
*Sumoto
*Takarazuka
*Takasago
*Tanba
*Tanba-Sasayama
*Tatsuno
*Toyooka
*Yabu

;Kunnat piirikunnittain

## Historia
Nykyinen prefektuuri muodostuu vanhoista Hariman, Tajiman ja Awajin provinsseista sekä osista Tanban ja Settsun provinsseja. 

Prefektuurin eteläosassa sattui vuonna 1995 7,2 Richterin Hanshinin–Awajin maanjäristys, joka tappoi 6 433 ihmistä ja jätti satoja tuhansia kodittomiksi. 

## Talous
Hyōgon läheisyys Japanin entiseen pääkaupunkiin Osakaan on auttanut sitä kasvamaan nykyisiin mittoihinsa.
Alueella on runsaasti raskasta teollisuutta, kuten metalli-, laivanrakennus- ja koneteollisuutta. Prefektuurin pääkaupunki Kōbe on Japanin merkittävin satamakaupunki.

## Kulttuuri ja nähtävyydet
Himejin kaupungissa sijaitseva Himejin linna kuuluu Unescon maailmanperintökohteiden luetteloon. Yhteensä prefektuurissa on kuusi historiallista linnaa tai niiden rauniota: Akashin, Akōn, Tatsunon ja Sasayaman linnat nimensä mukaisissa kaupungeissa sekä Takedan linna Wadayaman kylässä.

## Lähteet

## Aiheesta muualla

* Hyōgon prefektuurin kotisivut 
* Hyōgon prefektuurin turistiopas
The Dynamite Fishers

**The Dynamite Fishers** (myös **df**, **The dYNAMITE fISHERS**) oli turkulainen rock-yhtye, joka esiintyi ja levytti vuosina 1993–1998. Musiikin vaikutteet lähtivät alkaen 1960-luvun garage rock -yhtyeistä kuten 13th Floor Elevators tai The Sonics. Myös Blondie, Sonic Youth ja Kyuss kuuluivat yhtyeen soinnillisessa maailmassa. Kitaristit käyttivät lähinnä avosointuihin perustuvia erikoisvirityksiä (esimerkiksi kitaran avoviritys DADGAD) musiikin pyrkiessä kuitenkin rupiseen melodisuuteen, yksinkertaisuuteen ja konstailemattomuuteen. Esiintymiset olivat yleisölle joko hekumallisia kokonaisvaltaisia visuaalisia ja metelillisiä keikkoja tai epävireisiä kipukokemuksia. Yhtye kuului turkulaiseen 1990-luvun rock-alakulttuuriin hengenheimolaisinaan muun muassa paikalliset Xysma, Monotonics ja muutkin noise/pop-kitarayhtyeet. Miehistö vaihteli alussa vakiintuen kuitenkin nopeasti nelijäseniseksi peruskokoonpanoksi.

## Kokoonpano
* Extended Holiday (oik. Riku Sanaksenaho) – kitara, laulu (Yhtyeestä Disgrace)
* Schmuck (oik. Kristian ”Aldo” Kivisalo) – kitara
* Patent Pending (oik. Mika ”Miki” Raekivi) – bassokitara (Yhtyeistä Gora, Löysät Ritarit)
* Limahl (oik. Teppo Pulli) – rummut (Yhtyeistä Xysma, Trouble Bound Gospel)

## Julkaisut

*”Let me spend my holidays” (1995) 
(8 kappaleen demokasetti) 
*Bhagain / Sascha (1995)
(Kappaleet julkaistu Saksassa ilmestyneellä c-kasettikokoelmalla: Es wird windig... Compilation Vol. 1. Julkaisija Dhyana Records, Germany, 001. Kokoelmalla mukana myös muita yhtyeitä kuten Tuesday Weld, Torpedos, Whitecaps, Deep, Colour My Dreams.)
*Bhagain / Moon Song (1995)
(Kappaleet julkaistu Saksassa ns. 7" split-EP:nä, jossa toisella puolella 2 kappaletta yhtyeeltä Colour My Dreams. Julkaisija Dhyana Records, Germany, Dhyana Dr 004) 
*Come With Me / Chrash (1997)
(Tämäkin on ns. 7" split-EP. Levyn toisella puolella 2 kappaletta yhtyeeltä The Ventilators. Julkaisija Crawfish, Finland, fish008) 
*Paranoia / Out Of This Place (1997)
(Kokoelma-cd: Sue Compilation Vol. 1, jolla esityksiä muiltakin yhtyeiltä kuten Whip Me Nicely, Monotonics. Julkaisija Indierockpunkzine SUE, Finland)
The Cold White Light

**The Cold White Light** on metalliyhtye Sentencedin seitsemäs studioalbumi. Se julkaistiin Century Media -levy-yhtiön kautta vuonna 2002, ja sijoittui Suomen albumilistalla parhaimmillaan ensimmäiseksi. Kappaleesta ”No One There” julkaistiin single ja kuvattiin musiikkivideo.

Kappaleen ”Excuse Me While I Kill Myself” tekijöiksi merkityt M. Steelgrave ja The Serial Self-Killer ovat yhtyeen kitaristit Miika Tenkula ja Sami Lopakka. Kappaleen ”Neverlasting” rauhallisessa väliosassa laulaja Ville Laihiala läpsyttelee rytmikkäästi vedellä kostutettuja pakaroitaan. Albumin intro on versio Piirpauke-yhtyeen tunnetuksi tekemästä kansansävelmästä *[[Konevitsan kirkonkellot]]*.

## Kappaleet
# 
# 
# 
# 
# 
# 
# 
# 
# 
# 
# 

## Singlet

## Kokoonpano
* Sami Kukkohovi – basso
* Ville Laihiala – laulu
* Sami Lopakka – kitara
* Vesa Ranta – rummut
* Miika Tenkula – soolokitara

### Vierailijat
* Marco Sneck – piano kappaleessa ”Guilt and Regret”

## Arvostelut
* Soundi: 

## Lähteet

## Aiheesta muualla
* 
*
Arvi Pohjanpää

**Sulo Arvi Pohjanpää** (vuoteen 1906 **Nordqvist**, 10. heinäkuuta 1887 Helsinki – 21. joulukuuta 1959 Helsinki) oli suomalainen voimistelija, kirjailija, sotaylituomari 1931–1952 ja hovioikeudenneuvos vuodesta 1952. 

## Elämäkerta
Pohjanpään vanhemmat olivat vaatturimestari Kaarle Henrik Nordqvist (Pohjanpää) ja Iida Vilhelmiina Kourlaa. Runoilija Lauri Pohjanpää (1889–1962) oli hänen veljensä. Pohjanpään ensimmäinen puoliso vuodesta 1922 oli hammaslääkäri Lempi Vilma Ranttila (k. 1947) ja toinen vuodesta 1953 filosofian maisteri Aila Tellervo Heikinheimo. Arvi ja Lempi Pohjanpäällä oli kolme tytärtä, joista yksi oli näyttelijä Elina Pohjanpää (1933-1996). Pohjanpää tuli ylioppilaaksi 1905, suoritti oikeustutkinnon 1910 ja sai varatuomarin arvon 1913. Hän toimi Viipurin hovioikeuden kanslistina 1913-1914, notaarina 1914-1915 ja viskaalina 1915-1917. Senaatin oikeusosaston virkamies Pohjanpää oli 1917-1918, valtiorikosylioikeuden kansliapäällikkö 1918-1919, sosiaaliministeriön osastosihteeri 1919-1920 ja sotaylioikeuden sotaviskaali 1920-1927. Viipurin hovioikeuden asessorina Pohjanpää toimi 1927-1931 ja sotaylioikeuden vanhempana sotaylituomarina 1931-1952. Vuodesta 1952 hän oli Helsingin hovioikeuden hovioikeudenneuvos. Pohjanpää työskenteli asianajajana uransa alkuvaiheessa 1911-1912 ja 1918-1919.  

### Urheilu-ura
Urheilijana Pohjanpää saavutti joukkuevoimistelussa pronssia vuoden 1908 kesäolympialaisissa Lontoossa. Hän voitti Suomen mestaruuden ylioppilasvoimistelijain joukkueessa vuonna 1909.

## Tunnustukset
Huomionosoituksina Pohjanpäälle myönnettiin Suomen Valkoisen Ruusun komentajamerkki, Vapaudenristit 2 ja 3 sekä Vapaussodan muistomitali soljen kera.

## Kirjallinen tuotanto
Pohjanpää on julkaissut muun muassa novellikokoelmat *Tuntureilta* (1913) ja *Revontulten alla* (1916) sekä näytelmän *Jumalan käskynhaltija* (1937), johon pohjautuu Yrjö Nortan ja Toivo Särkän yhteistyössä ohjaama elokuva *[[Jumalan tuomio]]* (1939).

### Teoksia
* *Tuntureilta* (novelleja, 1913)
* *Revontulten alla* (novelleja, 1916)
* *Vala* (näytelmä, esitetty Kansallisteatterissa 1918) 
* *Jumalan käskynhaltija* (näytelmä, 1937, sai 2. palkinnon Kivi-näytelmäkilpailussa)
* *Keisarin käräjät* (näytelmä, 1943, sai 2. palkinnon valtion ja Suomen Näytelmäkirjailijaliiton näytelmäkilpailussa)

## Lähteet
*  
* 
* Arvi Pohjanpää Biography and Olympic Results  Sports Reference LLC. 

### Viitteet
Autuas Gregorius X

**Gregorius X** (syntymänimeltään **Theobald Visconti**; n. 1210 – 10. tammikuuta 1276) oli paavina 1. syyskuuta 1271 – 10. tammikuuta 1276.

Gregorius X nousi paaviksi istuimen oltua tyhjillään kolme vuotta (1265–1268), sillä kardinaalit eivät olleet tuona aikana päässeet yksimielisyyteen uudesta paavista. Ranskalaiset ja italialaiset kardinaalit tahtoivat kummatkin paaviksi oman maansa edustajan. Lopulta italialainen Teobaldo valittiin nimellä Gregorius X, kun kardinaalit oli lukittu kolmeksi päiväksi tekemään valintaa.

Gregorius X:n virkakausi jäi melko lyhyeksi. Hän ehti kuitenkin kutsua kokoon idän ja lännen kirkkojen skismaa pohtineen kokouksen sekä Pyhän maan tilannetta pohtivan neuvonpidon.

## Lähteet
*

### Viitteet

## Aiheesta muualla
Grimoire

**Grimoire** (ranskaa, muunnelma sanasta *grammaire*, 'kielioppi') on loitsukirja, joka voi myös sisältää neuvoja henkien kuten demonien tai enkelien kutsumiseen. Joissain kirjoissa voi myös olla taikajuomien reseptejä, astrologista tietoa ja pohdiskelevia tekstejä.

Monissa pakanauskoissa harjoittajat luovat itselleen omat grimoirensa tai kopioivat ne seurojen johtajien opetusten mukaan. Seuroissa grimoiret ovat tapa välittää tietoa taioista ja tieteestä tuleville sukupolville

Tunnettuja grimoireja:

* *Picatrix* (kirjoitettu viimeistään 1000-luvulla)
* *Liber Juratus* (kirjoittaja Theban Honorius, varhaisin käsikirjoitus 1300-luvulta)
* *Liber Incantationum Exorcismorum et Fascinationum Variarum*
* *Il Grande Grimorio*
* *Clavicula Salomonis*
* *Clavicula Salomonis Regis* (kirjoitettu 1600-luvulla)
* *Mooseksen Kuudes ja Seitsemäs Kirja* eli *[[Musta raamattu]]* 

Myös H. P. Lovecraftin tarinoissa esiintyvää kuvitteellista teosta nimeltä *[[Necronomicon]]* voidaan pitää grimoirena.

## Lähteet

## Aiheesta muualla

*Kuuluisimpia grimoireja sähköisessä muodossa
Rabbe Grönblom

**Rabbe Anders Grönblom** (3. toukokuuta 1950 Helsinki – 29. kesäkuuta 2015) oli suomalainen yrittäjä, Kotipizza-ketjun perustaja, Yhdistyneen kuningaskunnan kunniakonsuli ja kauppaneuvos. Myöhemmin Grönblom luopui Kotipizzasta myytyään kaikki osakkeet ja keskittyi Omenahotelli-hotelliketjuun. Rabbe Grönblom omisti RGI-yhtiön. 

## Ura
Grönblom varttui Vaasassa, jonne perhe muutti 1954 lääkäri-isän viran perässä. Liikemiesuransa Grönblom aloitti jo neljävuotiaana myymällä kukkia torilla. Ravintolauransa hän aloitti 17-vuotiaana keittiöpoikana laivalla. Kiinnostus ravintola-alaan jäi, ja ylioppilaaksi valmistumisen jälkeen Grönblom hakeutui Haaga-instituuttiin työnjohto- ja liikkeenjohtolinjalle. 

Vuonna 1976 Grönblom perusti ensimmäisen pizzerian O sole mio, josta hän kehitteli Pizzeria N:o 1 -ketjun. Tämä ketju laajeni yli 200 henkeä työllistäväksi ja 19 ravintolaa käsittäväksi kokonaisuudeksi. Vuonna 1986 hän myi koko ketjun Elannolle. Vuonna 1986 hän perusti franchise-pohjalla toimivan Suomen suurimmaksi kasvaneen pizzaketjun Kotipizzan.

2000-luvun alussa matkustajaliikenne uhkasi loppua Merenkurkussa Vaasa–Uumaja-väliltä. Tämän huomattuaan Grönblom aloitti uran laivanvarustajana RG Line Oy Ab -yhtiön kautta. Matkustajaliikenne alkoi toukokuussa 2001 Silja Lineltä ostetulla *[[M/S Fennia|Fennia]]*-aluksella. Seuraavana vuonna Grönblom ulosliputti aluksensa *Casino Expressin* Ruotsiin.

Hotelliliiketoiminnan Grönblom aloitti avaamalla Tampereelle vuonna 2003 Suomen ensimmäisen itsepalveluhotellin. Ilman vastaanottohenkilökuntaa toimivia Omenahotelleja on myös Helsingissä, Jyväskylässä, Turussa, Oulussa ja Vaasassa. Grönblom on toiminut myös Nokian Renkaat Oyj:n hallituksessa, ja hän oli Rax Ravintolat Oy:n hallituksen puheenjohtaja.

Elokuussa 2011 Grönblom myi kolme neljäsosaa Kotipizzan osakkeistaan suomalaiselle pääomasijoittaja Sentica Partnersille. Syyskuussa 2014 Grönblom myi loputkin pizzaketjusta.

## Yksityiselämä
Rabbe Grönblom asui vaimonsa kanssa Vaasassa. Pariskunnalla oli huvila Sri Lankassa.

Grönblomin omaisuus oli vuoden 2004 verotuksessa 3&nbsp;741&nbsp;250 euroa.

Elokuussa 2012 kerrottiin Grönblomin sairastuneen haimasyöpään, josta hän kuitenkin toipui leikkaushoidon avulla. Hoidot uusittiin vuonna 2014.

Grönblom menehtyi pitkän sairastelun jälkeen 65-vuotiaana 29. kesäkuuta 2015.

## Tunnustukset
Vuonna 2004 Suomen Liikemies-Yhdistys ja *[[Talouselämä (lehti)|Talouselämä]]*-lehti valitsivat Grönblomin vuoden liikemieheksi. Vuonna 2005 Grönblom sai kauppaneuvoksen arvonimen.

## Lähteet
* Hallituksen puheenjohtaja, kauppaneuvos Rabbe Grönblomin ura laivakeittiöpojasta ketjuyrittäjäksi
* Suomen Liikemies-Yhdistys
* Finfood: Kotipizza tähyää Kiinaan ja laajenee Venäjällä 

### Viitteet

## Aiheesta muualla
* Rabbe Grönblomin muistokirjoitus ''Helsingin Sanomissa''
Lelantoksen sota

**Lelantoksen sota** (*Lelantonin sota*) käytiin antiikin Kreikassa Euboian saarella Eretrian ja Khalkiin kaupunkien välillä Lelantos-joen hedelmällisen laakson eli Lelantonin tasangon hallinnasta. Sodan tarkkaa ajankohtaa ei tiedetä, mutta yleensä arvioidaan että se olisi tapahtunut noin vuonna 700 eaa. Sotaan sekaantui myös muita tuon ajan voimakkaimmista kaupunkivaltioista. Sodan lopputuloksena Eretria joutui luopumaan eräästä alueesta Boiotiassa.

Thukydides mainitsee sodan peloponnesolaissotaa käsittelevässä teoksessaan. Thukydides kertoo että Troijan sodan jälkeen käydyt sodat olivat kaikki pieniä kahakoita rajanaapureiden välillä Lelantoksen sotaa lukuun ottamatta:

Herodotos kertoo edelleen tästä sodasta että Samos liittoutui Khalkiin kanssa ja Miletos Eretrian kanssa. Strabon kertoo *Geografiassaan* että Eretria ja Khalkis sopivat ennen sodan alkamista ettei kumpikaan osapuoli käyttäisi sodassa pitkän kantomatkan aseita, kuten jousia ja heittokeihäitä. 
 

Tradition mukaan Khalkiin joukot saivat thessalialaisen ratsuväen avustuksella voiton eretrialaisista ja heidän liittolaisistaan.

## Lähteet
Maailmankulttuurin museo

**Maailmankulttuurin museo** () on Göteborgissa Ruotsissa vuonna 2004 avattu museo. Museo sijaitsee Göteborgissa Tiedekeskus Universeumin ja Liseberg-huvipuiston vieressä. Museon suunnittelun takana olevat arkkitehdit, jotka valittiin kansainvälisen kilpailun jälkeen, ovat Lontoossa asuvat Cécile Brisac ja Edgar Gonzalez.

## Lähteet

## Aiheesta muualla

*Maailmankulttuurin museo
Japaninkauris

**Japaninkauris** eli **japaninhirvi** eli **japaninpeura** (*Cervus nippon*) on  jalokauriiden alaheimoon (Cervinae) kuuluva hirvieläinlaji, joka on alun perin kotoisin Itä-Aasiasta. Nykyisin sitä tavataan luontaisen elinalueensa ulkopuolelle istutettuna vieraslajina myös Länsi-Aasiassa, Euroopassa, Afrikassa, Pohjois-Amerikassa ja Uudessa-Seelannissa. Japaninkauris on vapitin eli kanadanhirven (*Cervus canadensis*) ja isokauriin eli saksanhirven (*Cervus elaphus*) lähisukulainen, ja ne ovat isokauriiden *Cervus* suvun tunnetuimmat lajit.

## Ulkonäkö ja koko

Japaninkauris on kooltaan isokaurista pienempi, mutta muistuttaa sitä jonkin verran ulkoisesti. Kesäaikaan japaninkauriin turkki on ruskeahko ja siinä on valkeita täpliä. Talvisin eläimen väritys on mustanruskea ja osin harmaa. Täysikasvuisen yksilön säkäkorkeus on 80–100 cm ja paino on 50–60 kg. Koko kuitenkin vaihtelee alalajista riippuen: yksi pienikokoisimmista on Japanissa tavattava *Cervus nippon nippon* -nimialalaji, ja suurimpia ovat pohjoisessa Manner-Aasiassa elävä mantšuriankauris (*C. n. mantchuricus*) ja korealainen dybowskynhirvi (*C. n. hortulorum*). Vain uroksella on sarvet, ja ne tippuvat huhti-toukokuussa ja kasvavat syksyksi takaisin. Sarvissa on yleensä enintään kymmenkunta haaraa.

## Levinneisyys
Useat japaninkauriin luontaisella levinneisyysalueella elävistä alalajeista ovat uhanalaisia. Esimerkiksi taiwaninhirvi (*C. n. taiouanus*) on hävinnyt alkuperäiseltä elinalueeltaan, ja se on säilynyt vain eläintarhoissa ja nyttemmin palautusistutettuna. Pohjoiskiinanhirvi (*C. n. mandarinus*) ja shanxinhirvi (*C. n. grassianus*) ovat saattaneet jo kuolla sukupuuttoon.

Vuoden 1860 tienoilla lajia tuotiin Yhdistyneeseen kuningaskuntaan, jossa sitä nykyisin tavataan Skotlannin ja Englannin seuduilla. Sitä on istutettu myös Tanskaan, Irlantiin, Saksaan, Ranskaan, Itävaltaan, Puolaan ja Venäjälle. Japaninkauriit ovat Euroopassa paikoitellen risteytyneet alkuperäisten isokauriiden kanssa.

## Elintavat
Japaninkauris elää useimmiten tiheissä lehtimetsissä ja liikkuu öisin. Lisääntymisaikana jokainen uros yrittää kerätä itselleen haaremin, jonka naaraiden kanssa se voi paritella. Naaraan tiineys kestää 220 vuorokautta eli noin 7,5 kuukautta. Vasat syntyvät yleensä huhti-toukokuussa.

## Erityistä
Japaninkauris on määritelty Suomen metsästyslainsäädännössä riistaeläimeksi, nimellä japaninpeura.

## Lähteet

## Aiheesta muualla
* UniProt: Taxonomy - ''Cervus nippon'' 
* Global Biodiversity Information Facility (GBIF): ''Cervus nippon'' 
* PheroBase: Semiochemicals of ''Cervus nippon'', the Sika deer
Cottbus

**Cottbus** (sorbiksi *Chóśebuz*) on kaupunki Brandenburgin osavaltiossa Saksassa ja se sijaitsee 125 kilometriä kaakkoon Berliinistä Spreejoen varrella. Vuoden 2011 väestönlaskennassa siellä oli 99&nbsp;924 asukasta.

## Historia
Kaupunki sijaitsee ikivanhalla sorbien asuma-alueella. Ensimmäinen maininta kaupunkina on vuodelta 1156. 1200-luvulla alueella alkoi virrata germaaneja, jotka elivät kaupungissa yhdessä sorbien kanssa. Ajan mittaan kaupunki ja alue saksalaistui. Kaupunki on historiansa aikana vaihtanut usein omistusta kuuluen muun muassa Saksille ja Preussille. Vuonna 1871 kaupungista tuli osa Saksan valtakuntaa. Vuosina 1949–1990 kaupunki oli osa Itä-Saksaa.

## Kulttuuri ja koulutus

Cottbus (*Chośebuz*) on sorbilaisen kulttuurin keskus. Moni asia kaupungissa merkitty kahdella kielellä ja siellä on muun muassa sorbinkielinen lukio, mutta kaduilla sorbia kuulee harvoin. Kaupungissa sijaitsee myös Brandenburgin teknillinen yliopisto (BTU) ja matemaattis/tieteellisesti suuntautunut Max-Steenbeck-Gymnasium, jota pidetään yhtenä Saksan parhaista kouluista.

Kaupungissa toimii jalkapalloseura FC Energie Cottbus.

## Lähteet

## Aiheesta muualla

* Official Website (German, English, Polish, Sorbian)
* Homepage of Brandenburg Technical University
Vasemman käden polku

**Vasemman käden polku** on uskonnollinen menetelmäoppi, jonka mukaan olennaista on yksilön valaistuminen ja äärimmäinen yksilöajattelu äärimmäisten tekojen kuten vallitsevan kulttuuriympäristön kieltojen rikkomisen ja yhteisöllisen moraalin kieltämisen kautta. Käsitteen vastakohtana pidetään *[[Oikean käden tie|oikean käden polkua]]*, jonka tarkoitus on valaistuminen yksilön äärimmäisen nöyryyden ja vaatimattomuuden kautta. Oikean käden polun katsotaan usein edustavan yhteisöllistä hyvää ja moraalisääntöjä.

Käsite on lähtöisin Intian hindulaisuudesta, erityisesti tantrasta. Sekä vasemman että oikean käden poluista on esitetty monia erilaisia käsityksiä. Yhteistä näille tulkinnoille on vain yleinen yksilökeskeisyys ja kulttuuristen sääntöjen vastustaminen. Nimitys juontuukin juuri tästä: vasenkätisyyttä on monissa kulttuureissa pidetty kielteisenä ja epäsopivana.

## Intia ja tantra

Intian kulttuurissa kummallakin kädellä on tehtävänsä. Esimerkiksi oikea käsi on tarkoitettu ravinnon käsittelyyn kun taas vasen käsi on tarkoitettu likaisten töiden tekoon kuten kehon puhdistukseen. Myös hindulaisuudessa esiintyvän jumaluuden, Kalin monikätinen naishahmo ilmentää tätä: Kalin oikeat kädet ovat luovia kun taas vasemmat ovat tuhoavia. 

Tantrassa vasemman käden polulla viitataan äärimmäisiin keinoihin valaistuksen saavuttamiseksi (esimerkiksi kuolleiden seurassa mietiskely, seksuaaliset rituaalit, lihansyönti ja päihteiden nauttiminen), ja sitä pidetään vaarallisempana kuin asketismiin ja meditaatioon keskittyvää oikean käden polkua.

## Länsimaisia muotoja

Länsimaissa vasen on liitetty monesti noituuteen ja mustaan magiaan, niinpä vasemman käden polku esiintyy yleensä okkulttisten suuntauksien yhteydessä. Tavallisesti viitataan moraalittomaksi katsottuihin taikuuden muotoihin. Usein myös tantrasta kumpuava hengellisempi puoli esitetään riisutussa ja länsimaisemmaksi muokatussa muodossa. Äärimmilleen vietynä tämä ilmenee esimerkiksi laveylaisessa satanismissa, jossa vasemman käden polku liitetään pitkälti pelkästään itsekkyyteen ja nautinnontavoitteluun ilman mitään hengellisyyttä. 

Kaikki tulkinnat eivät kuitenkaan ota lähtökohdaksi etiikkaa, vaan sen sijaan korostavat jatkuvaa itsekehitystä – monesti viitataan yksilön pyrkimykseen jumalistaa itsensä. Tällaista muotoa edustaa muun muassa Setin Temppeli.

## Lähteet
* 

### Viitteet

## Kirjallisuutta
*
Kanadan kenraalikuvernööri

**Kanadan kenraalikuvernööri** on Kanadan monarkin (tällä hetkellä Charles III) edustaja Kanadassa. Edellinen kenraalikuvernööri Julie Payette jätti eronpyyntönsä tammikuussa 2021, kun ulkopuolisessa selvityksessä hänen väitettiin syyllistyneen työpaikkakiusaamiseen muun muassa väheksymällä, haukkumalla ja nöyryyttämällä alaisiaan julkisesti. Payeten eron jälkeen virkaa toimitti Kanadan korkeimman oikeuden puheenjohtaja Richard Wagner, kunnes uudeksi kenraalikuvernööriksi nimitettiin Mary Simon. 

Kenraalikuvernöörin nimittää monarkki Kanadan pääministerin ehdotuksesta. Kauden pituutta ei ole virallisesti määritelty, mutta käytäntönä on ollut, että sama henkilö toimii virassa noin viiden vuoden ajan. Virallisesti puhutaan "*[[Hänen majesteettinsa tahdosta|Hänen Majesteettinsa tahdosta]]*".

Hallitsija pitää teoriassa sekä toimeenpanevaa, lainsäädännöllistä että oikeudellista valta-asemaa Kanadassa, ja kenraalikuvernööri on oikeutettu käyttämään suurinta osaa niistä hänen nimissään. Kenraalikuvernööri kuitenkin käytännössä toimii vain edustuksellisena valtionjohtajana, ja hän esimerkiksi tekee valtiovierailuja. Pääministerin johtama demokraattisesti valittu hallitus hallitsee maata käytännössä.

Vuonna 2020 kenraalikuvernöörin vuosipalkka oli 308 972 dollaria.

## Katso myös
*Luettelo Kanadan kenraalikuvernööreistä

## Lähteet
Siksikan kieli

**Siksika** eli **mustajalka** (omakielinen nimi: **siksiká**) on tasankojen algonkin-kieliin kuuluva mustajalka-intiaanien puhuma kieli. 

## Historia ja elinvoimaisuus
Siksikasta erotetaan usein ns. vanha siksika ja uusi siksika: vanha siksika on lähempänä 1800-luvulla puhuttua kieltä ja se eroaa uudesta kielestä mm. sanastollisesti ja kieliopillisesti. Uuden ja vanhan kielimuodoon välillä ei kuitenkaan ole niin suuria eroja, että puhujat eivät ymmärtäisi toisiaan. Puhujamäärät ovat olleet laskussa 1960-luvulta lähtien. Ensisijainen syy kielen vaarantumiseen ovat olleet negatiiviset asenteet kieltä kohtaan ja kouluissa lapsia rangaistiin jopa fyysisesti kielen puhumisesta.

Puhujia on Yhdysvaltain ja Kanadan rajojen molemmin puolin: vuonna 2017 Kanadassa arvioitiin olevan 2750 puhujaa kun taas Yhdysvalloissa puhujia oli 50. Molemmissa maissa puhujat käyttävät myös englantia.

Yhdysvalloissa on aloitettu elvytystoimia useammassa yliopistossa ja korkeakoulussa (esim. Montanan yliopistossa). Montanan Browningissa toimii myös siksikankielinen radioasema.

## Fonologia

### Konsonantit

Lähde:

### Vokaalit

Lähde:

## Kirjakieli
Kieltä kirjoitetaan sekä latinalaisin aakkosin että Kanadan alkuperäistavukirjoituksella. Joitakin Raamatun osia on käännetty mustajalaksi.

### Tavukirjoitus
Tavukirjoituksen kehitti anglikaanisen kirkon lähetyssaarnaaja John William Tims 1800-luvulla.

Lähde:

## Kielioppi ja sanasto
Mustajalka on polysynteettinen kieli.

Lukusanat 1–10 siksikaksi:

## Lähteet
Botellón

**Botellón** on Espanjassa 1900-luvun lopulla syntynyt nuorison tapa kerääntyä juomaan alkoholia julkisille paikoille. Termi botellón on johdettu sanasta "botella", pullo, ja sen kirjaimellinen merkitys on "iso pullo". Botellénia on verrattu suomalaiseen pussikaljoitteluun.

Yksi tapahtuman järjestämisen syistä on, että alkoholi on halvempaa vuorokauden ympäri auki olevissa marketeissa kuin ravintoloissa. Joissain kaupungeissa tapahtumaan on osallistunut joka viikonloppu 3&nbsp;000 ihmistä. Vuonna 2004 Sevillassa juhlijoita kerääntyi tekstiviestien kutsumana 70&nbsp;000. Ennätyksen lyömiseksi on järjestetty *macrobotellón*, johon osallistui puolisen miljoonaa osanottajaa eri puolilla maata.

Botellón on aihettanut närää meluhaittojen, sotkemisen ja turvallisuuden vuoksi.

Julkista juomista on pyritty vähentämään kieltämällä se, kieltämällä alkoholin myyminen kello 22 jälkeen tai siirtämällä juominen tietyille alueille (*botellódromos*). 

Tapahtumat ovat aiheuttaneet ongelmia ympäri Euroopan. Suomessa tilaisuuksia on järjestetty botellón-nimen alla Turussa vuodesta 2008, mutta enemmälti julkisuutta ne saivat kesällä 2011. Kyseessä on puistokokoontuminen, jossa järjestäjiä ei ole, vaan ihmiset saavat tiedon julkisen median, puskaradion sekä keskustelupalstojen kautta. Botellon Turku on sijoittunut joka vuoden heinäkuun puoliväliin lauantaipäivään.  Turussa 16. heinäkuuta 2011 järjestetty tapahtuma jäi ennakoitua pienemmäksi, vain runsaaseen kahteentuhanteen henkeen, mutta aiheutti kuitenkin paljon häiriöitä.

## Lähteet
Furlong

**Furlong** (suomeksi **vakomitta**) on pituuden mittayksikkö, joka määritellään mailin kahdeksasosaksi.  Yksi furlong on siten pituudeltaan  660 jalkaa tai 220 jaardia (201,168 m). Kymmenen *[[chain]]ia* muodosti yhden *furlongin*. Sana *furlong* (alun perin *furrow long*) viittaa auranvaon, *furrow* pituuteen eekkerin kokoisella pellolla. Vanha suomalainen mittayksikkö oli nimeltään "vakomitta". Muinaiskreikkalainen mittayksikkö *stadion* (192 m) on käännetty englanninkielisessä kuningas Jaakko I:n raamatunkäännöksessä furlongiksi.

Yhdysvalloissa, Yhdistyneessä kuningaskunnassa ja Irlannissa laukkakilpailujen matkojen pituudet ilmoitetaan yleisesti maileissa ja furlongeissa.  Muissa yhteyksissä furlongin käyttö on nykyään harvinaista.

Termi *furlongs per fortnight* ("poronkusemaa kahdessa viikossa") tarkoittaa mitä tahansa epämääräistä mittaustulosta tai lukemaa, joka ilmaistaan mahdollisimman vaikeatajuisina ja epämääräisinä yksikköinä.

Yksi eekkeri (acre) määritellään suorakulmioksi, jonka toinen sivunpituus on yksi *furlong* ja toinen yksi *chain* (22 jaardia).

## Katso myös
* Rod

## Lähteet
Keihäänheittäjä (veistos)

**Keihäänheittäjä** on kuvanveistäjä Kalervo Kallion veistos, joka esittää olympiavoittaja-keihäänheittäjä Matti Järvistä. Veistos on paljastettu 1966, ja se sijaitsee Porin stadionin pääsisäänkäynnin luona.

Keihäänheittäjä Matti Järvinen oli voittanut Los Angelesin olympialaisissa kultamitalin vuonna 1932. Voittoheitto oli 72,71 metriä. Kyseiset olympialaiset olivat Suomelle keihäänheitossa menestyksekkäät, hopeaa sai Matti Sippala ja pronssia Eino Penttilä. Olympiakullan lisäksi Matti Järvinen voitti Euroopan mestaruuden vuosina 1934 ja 1938. Hän paransi keihäänheiton maailmanennätystä kymmenen kertaa. Vuonna 1936 hänen viimeinen maailmanennätyksenä oli 77,23 metriä. Porin Keihäänheittäjä-patsas jäi Kallion viimeiseksi julkiseksi veistokseksi. 

Veistoksen keihäs on joutunut usein ilkivallan kohteeksi, ja senpä vuoksi se on ollut pitkään Porin taidemuseossa varastoituna. Se palautettiin paikalleen vuoden 2015 Kalevan kisojen alla.

## Lähteet
Joe Don Baker

**Joe Don Baker** (12. helmikuuta 1936 Groesbeck, Texas – 7. toukokuuta 2025) oli yhdysvaltalainen näyttelijä. Baker aloitti uransa elokuvassa *[[Lannistumaton Luke]]* vuonna 1967. Hän oli kuitenkin sivuroolissa eikä hänen nimeään mainittu lopputeksteissä. Myöhemmin hän esitti ensimmäisen kerran pääroolia vuonna 1973 julkaistussa elokuvassa *[[Lahjomaton sheriffi]]*.

Vuonna 1987 Baker sai roolin *[[007 vaaran vyöhykkeellä]]* -nimisestä James Bond -elokuvasta. Siinä hän näytteli Brad Whitaker -nimistä roistoa. Vuosina 1995 ja 1997 Baker vielä palasi Bond-elokuviin näytellen tällä kertaa eri hahmoa, CIA-agentti Jack Wadea, elokuvissa *[[007 ja kultainen silmä]]* sekä *[[Huominen ei koskaan kuole]]*.

Baker esiintyi myös televisiossa. Yksi hänen merkittävimmistä televisiorooleistaan oli Darius Jedburgh brittiläisessä minisarjassa *[[Pimeyden ytimessä]]*. Hän esiintyi myös lyhytikäisessä poliisidraamassa, missä hän näytteli poliisipäällikkö Earl Eischeidia.

## Filmografia
**[[Lannistumaton Luke]]* (*Cool Hand Luke*, 1967)
**[[Seitsemän rohkeaa ratsastaa jälleen]]* (*Guns of the Magnificent Seven*, 1969)
**[[Adam at 6 AM]]* (1970)
**[[Mongo's Back in Town]]* (1971)
**[[That Certain Summer]]* (1972)
**[[Welcome Home, Soldier Boys]]* (1972)
**[[Tappakaa Charley Varrick!]]* (*Charley Varrick*, 1973)
**[[Lahjomaton sheriffi]]* (*Walking Tall*, 1973)
**[[Kostaja kiven sisältä]]* (*The Outfit*,1973)
**[[Seitsemän kultaneulaa]]* (*Golden Needles*, 1974)
**[[Tappakaa Mr. Mitchell]]* (*Mitchell*, 1975)
**[[Ahdistettu]]* (*Framed*, 1975)
**[[Villikoirat]]* (*The Pack*, 1977)
**[[Vauhtiloukku]]* (*Speedtrap*, 1977)
**[[Pykälä silmään ja pellit kasaan!]]* (*Checkered Flag or Crash*, 1977)
**[[Videohullut]]* (*Joysticks*, 1983)
**[[Final Justice]]* (1984)
**[[Voittajan paluu]]* (*The Natural*, 1984)
**[[Nimeni on Fletch]]* (*Fletch*, 1985)
**[[Edge of Darkness]]* (1985)
**[[The Killing Time]]* (1987)
**[[Leonard. Osa 6]]* (*Leonard Part 6*, 1987)
**[[007 vaaran vyöhykkeellä]]* (*The Living Daylights*, 1987)
**[[Lain kahdet kasvot]]* (*Criminal Law*, 1989)
**[[Cape Fear]]* (1991)
**[[Arvoisa herra]]* (*The Distinguished Gentleman*, 1992)
**[[Citizen Cohn]]* (1992) (HBO)
**[[Reality Bites]]* (1994)
**[[Congo (elokuva)|Congo]]* (1995)
**[[007 ja kultainen silmä]]* (*GoldenEye*, 1995)
**[[Mustat pantterit (elokuva)|Mustat pantterit]]* (*Panther*, 1995)
**[[Ruohojen harppu]]* (*The Grass Harp*, 1995)
**[[Isku vasten kasvoja]] (*Underneath*, 1995)
**Mars hyökkää!* (*Mars Attacks!*, 1996)
**Huominen ei koskaan kuole* (*Tomorrow Never Dies*, 1997)
**Poodle Springs – kuolema aavikolla* (*Poodle Springs*, 1998)
**Vegas, City of Dreams* (2001)
**Juntti-Joe* (*Joe Dirt*, 2001)
**The Commission* (2003)
**The Dukes of Hazzard* (2005)
**Strange Wilderness* (2008)
**Mud'' (2012)

## Lähteet

## Aiheesta muualla
*
Jouni Pystynen

**Jouni Lauri Antero Pystynen** (26. marraskuuta 1951 Tampere – 13. elokuuta 2020 Vesanto) oli suomalainen upseeri ja kenraaliluutnantti, joka toimi Suomen ilmavoimien komentajana 1. syyskuuta 1998 – 31. joulukuuta 2004.

Jouni Pystynen suoritti varusmiespalvelunsa Ilmasotakoulussa (nyk. Lentosotakoulu) Kauhavalla.

## Ura
Hän valmistui Kadettikoulusta vuonna 1974. Hän toimi Lapin Lennoston alaisen Hävittäjälentolaivue 11:n palveluksessa Rovaniemellä 1974–1979. Hän oli lentopäällikön sijainen vuosina 1980–1981 ja lentopäällikkö vuosina 1981–1983. Yliluutnantiksi Pystynen ylennettiin vuonna 1976 ja kapteeniksi taas vuonna 1981. Hän opiskeli Sotakorkeakoulun ilmasotalinjalla vuodet 1983–1985. Hänet ylennettiin majuriksi vuonna 1985.

Pystynen toimi Hävittäjälentolaivue 11:n komentajana Lapin Lennostossa vuosina 1985–1988. Hän lensi Saab J35 Draken -kalustolla koko uransa.

Everstiluutnantti Pystynen oli Ilmavoimien Esikunnassa osastopäällikkönä vuosina 1988–1992 ja operaatiopäällikkönä vuosina 1993–1995.

Vuosina 1995–97 eversti Pystynen toimi Satakunnan Lennoston komentajana.

Vuonna 1997 prikaatikenraaliksi ylentynyt Pystynen nimitettiin ilmavoimien esikuntapäälliköksi.

Vuonna 1998 hänet ylennettiin kenraalimajuriksi ja ilmavoimien komentajaksi. Kenraaliluutnantiksi Pystynen ylennettiin vuonna 2001. Pystysen komentajakaudella F/A-18 Hornetista tuli ilmavoimien ainoa hävittäjälentokone. Ilmavoimat lisäsi hänen kaudellaan kansainvälistä yhteistyötä pohjoismaiden ja Naton suuntaan. 

Pystynen onnistui torjumaan ilmavoimien komentajana aikeen siirtää maavoimia tukevien taistelu- ja kuljetushelikoptereiden hallinnon ilmavoimille Gustav Hägglundin päinvastaisista pyrkimyksistä huolimatta.

Hänen isänsä on entinen eduskunnan puhemies, professori Erkki Pystynen.

## Lähteet
Heikki Lyytinen

**Heikki Ilmari Lyytinen** (s. 10. kesäkuuta 1953 Helsinki) on suomalainen upseeri ja kenraaliluutnantti evp., joka toimi Suomen ilmavoimien komentajana 1. tammikuuta 2005 – 30. kesäkuuta 2008 reserviin siirtymiseensä saakka.

## Ura
Heikki Lyytinen suoritti varusmiespalveluksensa maavoimissa Hämeen Jääkäripataljoonassa vuosina 1972–1973 sekä reserviupseerikurssin Panssarikoulussa vuonna 1973.

Hän siirtyi ilmavoimiin Kadettikoulun ilmapuolustuslinjalta vuonna 1976. Hän suoritti lennonopettajakurssin 1977. Lyytinen toimi lentoupseerina Satakunnan Lennoston Hävittäjälaivue 21:ssä (myöhemmin Hävittäjälentolaivue 21) ja Tiedustelulentolaivueessa (myöhemmin Tukilentolaivue) vuosina 1976–1977. Hänet ylennettiin yliluutnantiksi 1978.

Vuonna 1979–1984 hän toimi Kauhavalla Ilmasotakoulussa lentoupseerina ja lentuepäällikkönä. Kyproksella hän palveli YK-joukoissa viestiupseerina 1984–1985.

Ilmavoimien tehtäviin Lyytinen palasi majurina 1987. Hän oli Satakunnan Lennoston operaatiopäällikkö vuoteen 1989 asti. Vuosina 1989–1991 Lyytinen työskenteli Ilmavoimien Esikunnassa operaatiopäällikkönä. Hänet ylennettiin tällöin everstiluutnantiksi.

Vuodet 1991–1996 Lyytinen oli esikuntapäällikkönä Satakunnan Lennostossa. Hän johti Karjalan Lennostoa vuodet 1996–2002. Tuona ajanjaksona luovuttiin MiG-21-hävittäjistä. Lyytinen ylennettiin prikaatikenraaliksi 2003. Seuraavassa vaiheessa hänestä tuli Pääesikunnan operatiivisen osaston apulaisosastopäällikkö ja hieman myöhemmin valmiuspäällikkö.

Ilmavoimien komentaja Heikki Lyytisestä tuli 1. tammikuuta 2005. Kenraalimajurin arvoon hänet ylennettiin 6. joulukuuta 2004 ja kaksi vuotta myöhemmin 6. joulukuuta 2006 kenraaliluutnantiksi.

Lyytinen on ensimmäinen rauhanturvatehtävissä palvellut Suomen ilmavoimien komentaja. Hän on myös ensimmäinen maavoimien kautta tullut komentaja sitten Frans Helmisen.

## Poliittinen toiminta
Lyytinen on myöhemmin ollut kokoomuksen eduskuntavaaliehdokkaana Pirkanmaalta.

## Lähteet
* *[[Kuka kukin on]] 2007* (Otava)
### Viitteet
Melinda Culea

**Melinda Culea** (s. 5. toukokuuta 1955, Western Springs, Illinois) on yhdysvaltalainen näyttelijä, joka tunnetaan muiden muassa roolistaan Amy Amanda Allenina A-Teamissa. Myöhemmin hän on esiintynyt muun muassa erilaisissa televisiosarjoissa kuten Salaiset kansiot ja Star Trek: The Next Generation.

## Lähteet

## Aiheesta muualla
*
Bardot (yhtye)

**Bardot** oli australialainen pop-yhtye, joka voitti Australian ensimmäisen Popstars-kilpailun vuonna 2000. Yhtye julkaisi yli kaksivuotisen uransa aikana kaksi albumia ja kuusi singleä. 

Yhtyeen jäsenet ovat julkaisseet myös soolomateriaalia.

## Jäsenet
* Tiffani Wood
* Sophie Monk
* Belinda Chapple
* Sally Polihronas
* Katie Underwood (vuoteen 2001 saakka) 

## Diskografia
### Albumit
* *Bardot* (2000)
* *Play It Like That* (2001)

### Singlet
* "Poison" (2000)
* "I Should've Never Let You Go" (2000)
* "These Days" (2000)
* "A.S.A.P" (2001)
* "I Need Somebody" (2001)
* "Love Will Find a Way (2002)

### Musiikkivideot
* Poison (2000)
* I Should've Never Let You Go (2000)
* These Days (2000)
* Asap (2001)
* I Need Somebody (2001)
* Love Will Find a Way (2002)

## Aiheesta muualla

* Bardot Warnermusicin sivuilla
Tsinghua-yliopisto

**Tsinghua-yliopisto** (; pinyinin mukaan **Qinghua-yliopisto**) on yksi Kiinan kansantasavallan maineikkaimmista ja arvostetuimmista yliopistoista. Se sijaitsee maan pääkaupungissa Pekingissä. Yliopiston kampus on kaupungin luoteisosassa Haidianin alueella. 

## Historia
Tsinghua perustettiin vuonna 1911 entisten Qing-dynastian keisarillisten puutarhojen alueelle ja se toimi alkujaan valmistavana kouluna yhdysvaltalaisiin yliopistoihin pyrkiville kiinalaisille koululaisille. Tsinghuasta tuli yliopisto vuonna 1925, ja se nousi pian samalle tasolle kuin läheinen Pekingin yliopisto. Tsinghua- ja Pekingin yliopistojen välillä vallitsee edelleen tiukka kilpailu paremmuudesta. 

Japanin hyökättyä Kiinaan vuonna 1937 pääkaupunkialueen kolme yliopistoa, Tsinghua, Peking ja Tianjinissa oleva Nankai, yhdistettiin väliaikaisesti ja siirrettiin sotaa pakoon maan lounaisosiin, mistä ne palasivat toisen maailmansodan jälkeen vanhoille paikoilleen. Kiinan sisällissota jakoi maan ja sen päätyttyä kommunistien voittoon osa Tsinghua-yliopistosta siirtyi kansallismielisten mukana Taiwaniin, jossa siitä muodostettiin oma yliopistonsa vuonna 1955. Kansantasavalta puolestaan yritti uudistaa koulutusjärjestelmäänsä Neuvostoliiton mallin mukaiseksi, minkä seurauksena 1952 Tsinghua menetti useita tiedekuntiaan, ja siitä tehtiin pelkkä monitieteellinen ammattikorkeakoulu. Kulttuurivallankumouksen aikaan 1966–1976 minkäänlainen normaali koulutus ei juuri ollut mahdollista. Kaaoksen ajan päätyttyä vuonna 1977 Tsinghua palasi kuitenkin nopeasti entiselleen, ja heti vuosikymmenen vaihteessa tehdyt uudistukset tekivät laajemmankin koulutuksen kirjon jälleen mahdolliseksi. 1980-luvulta alkaen yliopisto on valtion voimakkaan tuen avulla laajentunut ja kehittynyt hyvin korkeatasoiseksi oppilaitokseksi.

## Nykytilanne
Monissa yliopistovertailuissa Tsinghua sijoittuu Kiinan ensimmäiseksi. Se on erityisen tunnettu taloustieteellisestä ja insinöörikoulutuksestaan. Tsinghua-yliopisto jää toisaalta toiseksi naapurilleen Pekingin yliopistolle esimerkiksi oikeustieteen ja lääketieteen saralla. Monet Kiinan johtavista henkilöistä niin politiikassa, taloudessa, tieteessä kuin muillakin aloilla tulevat juuri näistä yliopistoista. Tunnetuimpia Tsinghuasta valmistuneita ovat muiden muassa Wolfin palkinnon 1984 voittanut matemaatikko Shiing-Shen Chern, vuoden 1957 fysiikan Nobel-palkinnon kahdestaan jakaneet Tsung-Dao Lee ja Chen Ning Yang sekä Kiinan entinen presidentti Hu Jintao. 

QS World University Rankings listasi Tsinghua-yliopiston parhaiden yliopistojen listalla vuonna 2014 sijalle 47 kaikista ja sijalle 14 Aasian yliopistojen joukossa.
## Katso myös

*C9-liiga

## Lähteet

## Aiheesta muualla
* Yliopiston kotisivu
Shanghain yhteistyöjärjestö

**Shanghain yhteistyöjärjestö** (SCO) on vuonna 2001 Kiinan aloitteesta perustettu euraasialainen politiikan, talouden ja turvallisuuden yhteistyöjärjestö.

SCO perustettiin vuonna 1996 perustetun Shanghai 5 -ryhmän tilalle. Perustajajäseniä ovat Kiina, Venäjä, Kazakstan, Tadžikistan, Uzbekistan ja Kirgisia. Järjestö alkoi laajeta vuonna 2017 Venäjän aloitteesta. Intia ja Pakistan liittyivät siihen vuonna 2017, Iran vuonna 2022 ja Valko-Venäjä vuonna 2024. Lisäksi useat maat ovat järjestön vuoropuhelukumppaneita.

SCO:n pyrkimys on edistää turvallisuutta ja vakautta jäsenvaltioiden alueilla keskinäisellä yhteistyöllä. Järjestön peruskirjan mukaisia tavoitteita ovat terrorismin, separatismin ja ekstremismin vastustaminen sekä ihmisoikeuksien ja perusvapauksien edistäminen kansallisten lakien puitteissa. Lisäksi järjestö keskittyy talouteen, kauppaan, puolustukseen ja energiaan.

Jäsenvaltioiden poliisilla, turvallisuusjoukoilla ja armeijoilla on ollut keskinäisiä yhteisharjoituksia. Järjestöllä on vuosittainen huippukokous.

Läntisten analyytikoiden mukaan SCO on perustettu ensisijaisesti pitämään Yhdysvallat poissa Keski-Aasiasta sekä luomaan vaihtoehtoinen maailmanjärjestys.

## Lähteet

## Aiheesta muualla
* Järjestön kotisivut
Sing the Sorrow

**Sing The Sorrow** on yhdysvaltalaisen punk-yhtye AFIn kuudes, vuonna 2003 ilmestynyt albumi. Tätä edeltäneet albumit julkaistiin Nitrolta, mutta nyt yhtye vaihtoi isompaan levy-yhtiöön, Dreamworksiin. Albumilla tyyli on vaihtunut entisestä hardcoresta hieman popimpaan suuntaan, mutta albumin myötä yhtye tuli suuremman yleisön tietoisuuteen. Albumilta julkaistiin singlenä kappale *Girl's Not Grey*. Albumista on julkaistu kolmena eri värityksenä, punaisena, harmaana ja mustana.

## DVD-versio
Albumista julkaistiin myös rajoitettu versio, joka sisälsi lyhytelokuvan "Clandestine" jonka ohjasi Norwood Cheek. Elokuva on 8 minuutin pituinen ja esittelee kaikki bändin neljä jäsentä ja antaa viittauksia "Sing The Sorrowiin". Bändin jäsenet yrittävät löytää salaisen laatikon,  joka sisältää yhtäläisyyksiä albumin kanteen. Elokuva sisältää kaksi soundtrackia, yhden Hunterilta ja yhden Jadelta.

## Kappalelista

#"Miseria Cantare- The Beginning" – 2:57
#"The Leaving Song, Pt. II" – 3:31
#"Bleed Black" – 4:15
#"Silver and Cold" – 4:11
#"Dancing Through Sunday" – 2:26
#"Girl's Not Grey" – 3:10
#"Death of Seasons" – 3:59
#"The Great Disappointment" – 5:27
#"Paper Airplanes (Makeshift Wings)" – 3:57
#"This Celluloid Dream" – 4:11
#"The Leaving Song" – 2:44
#"...but home is nowhere" – 3:51
#"Spoken Word" – -
#"This Time Imperfect" – 4:25

Kappaleet 13 ja 14 ovat piilotettuja kappaleita, jotka tulevat kappaleen "... but home is nowhere" jälkeen.
Lisäksi Ison-Britannian versiossa on kaksi bonuskappaletta "Synesthesia" ja "Now the World". Jälkimmäinen on myös viimeisenä kappaleena Japanin versiossa. Nämä kappaleet oli myös mahdollista ladata "salaiselta sivulta" jolle yhdysvaltalainen versio antoi pääsyn.

## Kokoonpano levyllä
* Davey Havok: laulu
* Jade Puget: kitara
* Adam Carson: rummut
* Hunter Burgan: basso

## Arvostelut
* AllMusic: 
* Imperiumi: 6/10

## Lähteet
Ruoripotkuri

**Ruoripotkuri** tai **kääntöpotkuri** on laivoissa käytettävä potkuriyksikkö, joka on käännettävissä sen pystyakselin suhteen. Potkuriyksikkö kääntyy 360°, joten potkuriyksikkö korvaa perinteisen peräsimen. Järjestelmiä on toteutettu sijoittamalla sähkömoottori itse yksikköön tai akselein ja kulmavaihtein toteutettu voimansiirto aluksen koneilta. Ensimmäisenä Suomessa ruoripotkureita valmisti Hollming Oy tuotenimellä *Aquamaster*, jota nykyään käyttävät myös muun muassa Ulstein-ryhmä ja Rolls-Royce. Suomessa on muitakin valmistajia, kuten ABB, jonka rekisteröimä tavaramerkki on *Azipod*. Sen kiinteälapaisia potkureita pyörittää suuritehoinen sähkömoottori (vierasmagnetoitu tahtimoottori), joka saa virtansa laivan generaattoreista. 

Sähkökäyttöinen ruoripotkuri vie vähemmän tilaa kuin perinteinen akselivetoinen potkuri/peräsinyhdistelmä. Koska akseleille ei tarvitse varata tilaa, se voidaan käyttää hyödyksi muuhun. Dieselsähköinen voimansiirtojärjestelmä on myös perinteistä polttoainetaloudellisempi ja se tuottaa vähemmän runkovärinää. Lisäksi ruoripotkurijärjestelmällä varustettua laivaa voidaan ohjailla tehokkaasti kaikilla nopeuksilla.

Ruoripotkureita, joissa koko potkurikoneisto kääntyi 360 astetta, otettiin ensimmäisenä Suomessa käyttöön mittaustukialus Prismassa ja sittemmin jäänmurtajissa. 

Ruoripotkureita on asennettu myös muihin aluksiin, kuten risteilyaluksiin, säiliöaluksiin ja autolauttoihin. Järjestelmä voidaan jälkiasentaa myös sellaisiin dieselsähköisellä voimansiirrolla varustettuihin aluksiin, jossa on kiinteä potkuri ja peräsin.

Dieselsähköinen ruoripotkurikoneisto on huomattavasti kalliimpi rakentaa kuin perinteinen akselivetoinen koneisto. 
## Lähteet
* 
* 
* 
### Viitteet

## Katso myös
*Laivanrakennus

## Aiheesta muualla

*ABB:n Azipod -info
Käsivarsi

**Käsivarsi** (lat. membrum superior) on kädellisten yläraajan osa. Se sijaitsee olkapään (lat. articulatio humeri) ja kainalon sekä käden (lat. manus) välissä. Siihen kuuluu olkavarsi (lat. brachium), kyynärpää (lat. olecranon), kyynärvarsi (antebrachium) ja ranne (articulatio radiocarpalis).


Kuva:Arm_muscles_front_deep.png|Käsivarren sisimmät lihakset
Kuva:Gray410.png|Käsivarren lihakset edestä
Kuva:Arm_muscles_back.png|Käsivarren lihakset takaa
Kuva:Arm_cut.png|Läpileikkaus käsivarresta


## Lähteet
Karl F. Sundman

**Karl Frithiof Sundman** (28. lokakuuta 1873 Kaskinen – 28. syyskuuta 1949 Helsinki) oli suomalainen tähtitieteilijä ja matemaatikko, joka oli Helsingin yliopistossa henkilökohtaisena ylimääräisenä professorina 1907–1918 ja tähtitieteen professorina 1918–1941.

Sundmanin vanhemmat olivat tullivartija Johan Frithiof Sundman ja Adolfina Fredrika Rosenqvist. Hän pääsi ylioppilaaksi 1893 Helsingin ruotsalaisesta reaalilyseosta ja valmistui Helsingin yliopistosta filosofian kandidaatiksi ja maisteriksi 1897, filosofian lisensiaatiksi 1901 ja filosofian tohtoriksi 1903. Sundman oli naimisissa 1898–1924 Edit Rosina Matilda Axelsonin (k. 1924) ja vuodesta 1930 Fanny Aleksandra Janhosen kanssa.

Sundman tuli kuuluisaksi esitettyään ratkeamattomaksi luullun ns. kolmen kappaleen probleeman ratkaisun vuonna 1912 teoksessaan *Mémoire sur le problème des trois corps* tutkittuaan sitä useita vuosia. Tutkimuksestaan Sundman sai Ranskan tiedeakatemian Pontécoulantin palkinnon, joka tätä tapausta varten kaksinkertaistettiin. 

Sundman kutsuttiin vuonna 1908 Suomen Tiedeseuran jäseneksi ja vuonna 1947 Ruotsin kuninkaallisen tiedeakatemian ulkomaalaiseksi jäseneksi.

Sundmanin mukaan on nimetty Kuun kraatteri. Asteroidi 1424 on nimetty Sundmaniaksi.

## Lähteet

## Aiheesta muualla
*
Anders Donner

**Anders Severin Donner** (5. marraskuuta 1854 Kokkola – 15. huhtikuuta 1938 Helsinki) oli suomalainen tähtitieteilijä ja vuosina 1883–1915 Helsingin yliopiston observatoriossa tähtitieteen professori. Ennen professoriksi nimitystään hän oli Helsingin yliopiston tähtitieteen dosentti 1881–1883, vararehtori 1902–1911, rehtori 1911–1915 sekä vt. kansleri 1917–1919 ja 1921–1926. Donner toimi myös Astronomische Gesellschaftin varapuheenjohtajana 1922–1924. Donner sai valtioneuvoksen arvon 1913.

Merkittävintä Donnerin uralla oli observatorion vuosikymmenien mittainen osallistuminen hänen johdollaan kansainväliseen valokuvauksen avulla toteutettuun tähtiluettelo- ja tähtikarttahankkeeseen Carte du ciel -projektiin. Helsingissä tähtiluettelon valokuvaus aloitettiin 1890, ja 1937 valmistui Helsingin tähtiluettelon viimeinen osa. Helsingin luettelo sisältää noin 285&nbsp;000 tähden kirkkaudet ja tarkat sijainnit. Donner lahjoitti tähtivalokuvaustyön suurimmaksi osaksi yliopistolle.

Donner opiskeli varsinaisesti matematiikkaa ja jatkoi opintoja Leipzigin ja Königsbergin yliopistoissa. Hän sai vuonna 1880 tohtorin arvon Helsingin yliopistosta. Toimiessaan Gothassa Adalbert Kruegerin apulaisena ja myöhemmin Tukholmassa Hugo Gyldénin johdolla Donner tutki matematiikan ohella myös tähtitiedettä.

Pikkuplaneetta 1398 Donnera ja Kuun kraatteri Donner on nimetty Anders Donnerin mukaan.

## Katso myös
* Donner-suku

## Lähteet

## Aiheesta muualla
* 
* Tähtitieteen vaiheita Helsingin yliopistossa – Observatorio 150 vuotta.
*
Urologia

**Urologia** on kirurgian haara, joka tutkii ja hoitaa virtsanerityselimistöä. Yleisesti myös  miehen sukupuolielimet lasketaan kuuluvaksi urologian piiriin, vaikka niihin on erikoistunut myös oma lääketieteen haara, andrologia. Suuri osa urologiasta on syövän hoitoa.

## Urologisia sairauksia
Merkittävimpiä ja yleisimpiä urologian alan vaivoja ovat mm. seuraavat:
* Eturauhasen liikakasvu
* Eturauhassyöpä
* Virtsakivet
* Virtsatietulehdukset
* Virtsaumpi
* Virtsateiden verenvuodot
* Virtsateiden, munuaisten ja sukuelinten vammat
* Eturauhastulehdukset

## Urologian hoitomuotoja
Monet urologiset toimenpiteet suoritetaan tähystyksellisesti. Esimerkiksi eturauhasen liikakasvua hoidetaan virtsatietähystyksessä, nykyään merkittäviltä osin robottiavusteisesti. Avoleikkausta saatetaan tarvita esim. virtsarakon pinnan alla olevien ja suurten munuaiskasvainten poistamiseksi. Moniin urologisiin sairauksiin on lisäksi lääkehoitoja.
## Lähteet

## Aiheesta muualla